அவர்களுக்கும் கிறிஸ்துவுக்கும் மேலான ஒரு ஜீவனுள்ள தொடர்பு உண்டு. அவர்களைப் பார்த்து மெய்யாலுமே தேவன் இவ்விதம் சொல்லக் கூடியவராயிருக்கிறார். அவர்கள் என் ஜனமாயிருப்பார்கள், நான் அவர்கள் தேவனாயிருப்பேன். (எரேமியா 24:7). உன்னைக் குறித்து தேவன் இவ்விதம் சொல்லக்கூடுமா? அவரால் உயிர்பிக்கப்பட்ட ஜீவனுள்ள நபராக நீ இருப்பாயானால் தேவன் அவ்விதம் உன்னைக்குறித்து சொல்லமுடியும். உனக்கும் அவருக்கும் மெய்யான தொடர்பு உண்டா? நீ அவரை நோக்கி விசுவாசத்தோடு நோக்கிப்பார்க்கிற வாழ்க்கை உண்டா? அவர் உன் ஜெபத்திற்கு பதிலளிக்கிறவராய் இருக்கிறாரா? உன் வாழ்க்கை அனைத்திலும் கிறிஸ்துவின் நாமம் மகிமைப்பட விரும்புகிறாயா? இதைக்குறித்து நீ நிச்சயப்படுத்திக்கொள்வது மிக அவசியமானது. ஏனென்றால் அவர் மரித்தோரின் தேவனல்ல, ஜீவனுள்ளோரின் தேவன்.